Octavian Popescu a început ca titluar în derby-ul, Rapid – FCSB, meci cu o atmosferă incediară. Atacantul a evoluat 63 de minute pe Arena Națională, fiind înlocuit în minutul 63 de către jucătorul venit de la Poli Iași, Luis Phelipe.
Fotbalistul FCSB-ului a avut o evoluție dezastruoasă în derby, nu a reușit nimic notabil în timpul petrecut pe teren, puțin peste o oră. Iar la finalul partidei a fost pur și simplu pulverizat de Gigi Becali!
"A pierdut toate mingiile, el crede ca aici merge cu floricele. Nu a existat pe teren. Mai bine jucam fără el pe teren, că mai mult ne încurca. O să caut un copil în locul lui, bag pe unul de 16 ani", a tunat Gigi Becali la FANATIK SUPERLIGA pe Prima Sport.
Singurul moment în care s-a remarcat elevul lui Charalambous a fost în debutul partidei. Octavian Popescu a fost surprins într-un schimb de replici cu Florinel Coman, după o fază de atac a celor de la FCSB.
Tavi Popescu a reușit atunci să-l scoată din sărite pe Coman, după ce i-a reproșat fostului elev al lui Hagi, în minutul șase, faptul că nu i-a pasat. Din acel moment, Octavian Popescu a ajuns să fie doar o umbră pe teren.
Exilat de către Coman pe partea dreaptă din minutul șase, Octavian Popescu nu a reușit să-i facă față juniorului în derby, Robert Bădescu, 18 ani. Fundașul Rapidului nu a avut nici cele mai mici emoții cu Octavian Poescu în postura de adversar.
De altfel, cifrele lui Octavian Popescu confirmă nu doar un meci foarte modest, ci și un sezon dezastruos în tricoul FCSB-ului. Acesta are doar două goluri marcate la finalul sezonului regulat, în 23 de meciuri jucate.
Cel mai bun an competițional pentru jucătului lui Gigi Becali a fost 2021-2022, când a marcat 10 goluri. După acel campionat, Octavian Popescu a intrat într-un con de umbră și pare că a uitat fotbalul.
După Rapid – FCSB 4-0, giuleștenii vin la doar 9 puncte de lider și campionatul este relansat. De asemenea, CFR Cluj speră și ea acum la titlu. Rapid va fi la patru puncte de FCSB, iar CFR Cluj la 5. Doar FCSB nu va beneficia de rotunjire.